CELEX: C2005/330/02
Language: lv
Date: 2005-12-24 00:00:00
Title: Tiesas Spriedums (trešā palāta)  2005. gada 27. oktobrī  lietā C-158/03 Eiropas Kopienu Komisija pret Spānijas Karalisti (Brīvība veikt uzņēmējdarbību — Pakalpojumu sniegšanas brīvība — Instituto Nacional de Salud paziņojums par iepirkumu — Elpošanas terapijas pakalpojumi mājās — Pieņemamības kritēriji — Novērtējuma kritēriji — Nediskriminācijas princips)

24.12.2005   
            
            
               LV
            
            
               Eiropas Savienības Oficiālais Vēstnesis
            
            
               C 330/1
            
         
      TIESAS SPRIEDUMS
   
   (trešā palāta)
   2005. gada 27. oktobrī
   lietā C-158/03 Eiropas Kopienu Komisija pret Spānijas Karalisti (1)
   
   (Brīvība veikt uzņēmējdarbību - Pakalpojumu sniegšanas brīvība - Instituto Nacional de Salud paziņojums par iepirkumu - Elpošanas terapijas pakalpojumi mājās - Pieņemamības kritēriji - Novērtējuma kritēriji - Nediskriminācijas princips)
   (2005/C 330/02)
   tiesvedības valoda — spāņu
   Lietā C-158/03 par prasību sakarā ar valsts pienākumu neizpildi atbilstoši EKL 226. pantam, ko 2003. gada 7. aprīlī cēla Eiropas Kopienu Komisija (pārstāvji — G. Valero Jordana un K. Wiedner) pret Spānijas Karalisti (pārstāvis — S. Ortiz Vaamonde), Tiesa (trešā palāta) šādā sastāvā: palātas priekšsēdētājs A. Rosas (referents), tiesneši J. Malenovský, J.-P. Puissochet, S. von Bahr un U. Lõhmus, ģenerāladvokāte C. Stix-Hackl, sekretāre M. Ferreira, galvenā administratore, 2005. gada 27. oktobrī ir pasludinājusi spriedumu, kura rezolutīvā daļa ir šāda:
   
               1)
            
            
               valsts līguma par elpošanas terapijas pakalpojumiem mājās un ventilācijas atvieglošanas palīgierīcēm specifikācijā iekļaujot, pirmkārt, pieņemamības kritēju, kas nosaka, ka uzņēmumam, kas piedalās iepirkumu procedūrā, piedāvājuma iesniegšanas brīdī ir jābūt publiski pieejamam birojam attiecīgajā provincē vai vajadzības gadījumā tās provinces galvaspilsētā, kurā pakalpojums tiks sniegts, un, otrkārt, piedāvājuma novērtējuma kritērijus, saskaņā ar kuriem tiek piešķirti papildu punkti par to, ka piedāvājuma iesniegšanas brīdī tā rīcībā ir skābekļa ražošanas, kondicionēšanas un iepildīšanas pudelēs iekārtas vajadzības gadījumā Spānijā vai ne tālāk kā 1 000 kilometrus no attiecīgās provinces vai publiski pieejams birojs citās noteiktās šīs provinces apdzīvotās vietās, un kas gadījumā, ja ir vairāki vienlīdzīgi piedāvājumi, dod priekšroku tam uzņēmumam, kas attiecīgo pakalpojumu ir sniedzis iepriekš, Spānijas Karaliste nav izpildījusi pienākumus, ko tai uzliek EKL 49. pants;
            
         
               2)
            
            
               prasību pārējā daļā noraidīt;
            
         
               3)
            
            
               Spānijas Karaliste atlīdzina tiesāšanās izdevumus.
            
         
      (1)  OV C 135, 07.06.2003.